《天只峰晏坐》
明代·许相卿

多病连三岁，閒情擅一丘。杖钱疏后计，方药惯前筹。

白首纷如叹，青山黯尔愁。孤衷危圣主，奇数负通侯。

盘涧从真隐，词场谢昔游。扬雄奇异代，郑谷许同流。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。